বিয়ের পরে নিজের বাড়ি ছেড়ে মহিলারাই শ্বশুরবাড়ি যান। এমনটাই হয়ে আসছে বছরের পর বছর ধরে। কিন্তু এই মিথ ভাঙতে চলেছেন বিরাট কোহলি। ইতালির তাসকানিতে গিয়ে চুপি সারে স্বপ্নের বিয়ে সেরে ফেলেছেন বিরাট ও অনুষ্কা। রিসেপশন মিটলে অনুষ্কা দিল্লি যাবেন না। বরং বউয়ের কাজে সুবিধার জন্য শহর বদল করছেন বিরাট। 
খেলার জন্য সারা বিশ্ব ঘুরে বেড়াতে হয় দিল্লির বাসিন্দা বিরাটকে। কিন্তু অনুষ্কার মূল কাজের জায়গা আগব সাগরের তীরেই। তাই মুম্বইতে সমুদ্রতীরের বিলাসবহুল ফ্ল্যাটে বাসা বাঁধতে চলেছেন নবদম্পতি। 
মুম্বইয়ের এক বহুতলের ৩৫ তলায় এই ফ্ল্যাট। বিরুষ্কার ৫বিএইচকে এই ফ্ল্যাটের ৭১৭১ বর্গফুট আর দাম ৩৪ কোটি টাকা। অনুষ্কার প্রতি বিরাটের প্রেম এর আগেও খবরে উঠে এসেছে। কিন্তু প্রেমিক বিরাট যে ‘ওয়ার্কিং ওয়াইফ’-এর প্রতি দায়িত্বশীলও, তা শহর পরিবর্তন করার সিদ্ধান্ত থেকেই স্পষ্ট।